Лявоны

«Лявоны» — беларуская рок-група.

 Гісторыя 

 «Лявоны» 1968 года 
У 1968 годзе ўнутры эстраднага рэвю «Лявоніха» музыканты арганізавалі ансамбль «Лявоны». Сярод яго ўдзельнікаў былі:
 Уладзімір Мулявін (вакал, гітара)
 Леанід Тышко (бас-гітара)
 Валерый Яшкін (арган, баян)
 Уладзіслаў Місевіч (саксафон, флейта, дудка)
 Аляксандр Дзямешка (барабаны)
а таксама старэйшы брат Уладзіміра Мулявіна — Валерый. Ён граў на гітары і трубе. Былі яшчэ два духавіка: Валерый Гурдзіз'янэ (трамбон) і Крылоў (другая труба)Песняры: хронология событий/ Виртуальный музей ансамбля «Песняры».

У кастрычніку 1970 года гэты ансамбль мяняе назву «Лявоны» на «Песняры».

 «Лявоны» 1996-2000-я гады 
Новы калектыў створаны на базе БДА «Песняры» ў 1996 годзе Уладзімірам Мулявіным у якасці моладзевай творчай рок-лабараторыі. Назву дадзена ў гонар аднайменнага калектыву «Лявоны», які стаў у 1968 годзе папярэднікам легендарных «Песняроў». Аснову новага калектыву склалі музыкі, якія выйшлі з тагачаснай мінскай культавай андэграўнд групы «Чистое серебро» Уладзіміра Зялінскага (Усціновіч, Задзіран, Осіпаў, Лук'янчык).

Склад 1996 года:
 Павел Заяц — вакал, кампазіцыя
 Алег Усціновіч (Паганіні) — бас-гітара, тэксты
 Юрый Задзіран — гітара, кампазіцыя
 Георгій Высоцкі — клавішныя, аранжыроўка
 Сяргей Осіпаў (aka amcb) — флейта, перкусія, аранжыроўка
 Юрый Лук'янчык (Маленькі) — ударныя
У 1996 годзе першай песняй, запісанай «Лявонами», стала «Мілая дзяўчына». Гэтую кампазіцыю можна назваць візітнай карткай калектыву. Летам 1996 года прайшлі здымкі відэакліпа на песню «Мілая дзяўчына» (рэжысёр — Тамара Лісіцкая). Па выніках 1996 года, падведзеных праграмай «Музыкальная обойма», кліп «Мілая дзяўчына» быў прызнаны «Лепшым кліпам года»Евровидение-Беларусь .

У 1997 годзе сыходзяць: Г. Высоцкі, Ю. Задзіран, Ю. Лук'янчык, С. Осіпаў (у 1999 годзе вяртаецца). Прыходзіць Сяргей Мядзведзеў. Пасля расколу ў БДА «Песняры» ў 1998 годзе «Лявоны» прымаюць прапанову Уладзіміра Мулявіна і ўваходзяць у асноўны склад ансамбля «Песняры», спыніўшы на час ўласную творчую дзейнасць. Тым не менш, як група «Лявоны» перыядычна з'яўляюцца на розных канцэртных пляцоўках: Славянскі базар у Віцебску«Лявоны» на Славянском Базаре, здымкі розных мерапрыемстваў БТ.

У 2001 удзельнічаюць у канцэрце ў ДЦКЗ «Расія», прысвечаным 30-годдзю ансамбля «Песняры»«Лявоны» в ГЦКЗ «Россия» 30-летие ансамбля «Песняры».

У 2002 годзе па запрашэнні Беларускага грамадска-культурнага таварыства (БГКТ) адкрываюць фестываль славянскай культуры ў Гайнаўцы (Польшча, Белавежская пушча)Ян Сычевский, Николай Кречко /«Нива»- еженедельник белорусов Польши (бел.) .

У 2003 годзе, пасля смерці Уладзіміра Мулявіна, звальняюцца з БДА «Песняры» ўсім складам.Биография Леонида Борткевича — проект experty.by

З 2004 года працуюць у складзе ВІА «Песняры» пад кіраўніцтвам Леаніда Барткевіча.

У 2006 годзе ў складзе: Павел Заяц, Андрэй Юшко, Ілля Малай — выйшлі ў фінал нацыянальнага конкурсу «Еўрабачанне» з песняй «Come back» (П. Заяц — М. Галдзянкоў).Мы не делали песню для «Евровидения»!

У 2007 годзе ў складзе Сяргея Осіпава, Паўла Зайца і Андрэя Юшко пачынаюць аднаўляць невыдадзеную праграму 1996 года. З прычыны крайняй занятасці музыкаў працай у складзе «Песняроў» праца над ёй так і не была завершана.

У 2008 годзе фактычна ўвесь склад звальняецца з ВІА «Песняры» па прычыне нежадання ўдзельнічаць у дыскрэдытацыі імя і брэнда «Песняры».

 «Лявоны» сёння 
У 2009 годзе музыкі афіцыйна вяртаюць арыгінальную назву, дадзеную Уладзімірам Мулявіным — «Лявоны» (Мулявін заснаваў фолк-рок-калектыў з назвай «Лявоны»«Лявоны» возвращаются…//Вечерний Минск ). Мяняюць гучанне ў бок альтэрнатыўнага року.

2009 год. Вяртанне да канцэпцыі рок-лабараторыі. У гонар ансамбля «Лявоны» 1968 года выпускаюць кавер-пласцінку «История продолжается».

2010 год. Да 80-годдзя Нацыянальнага акадэмічнага Народнага Аркестра Рэспублікі Беларусь імя І. Жыновіча «Лявоны» прымаюць удзел у пастаноўцы музычнай паэмы «Гусляр» (І. Лучанок — У. Мулявін). Салісты: Гусляр — Ян Жанчак, Князь — Пётр Елфімаў.

У тым жа годзе выпускаюць пласцінку «Спявай, Лявон». Сканчаюць тур у канцы года удзелам у навагоднім гала-канцэрце «ВИА Хит-парад» Крокус Сіці ХолВИА Хит-парад: зажгли по полной! .

 Склад 
 Сяргей Мядзведзеў — вакал, гітара.
 Ян Жанчак — вакал, скрыпка.
 Павел Хасанаў— клавішныя.
 Алег Усціновіч — бас-гітара.
 Сяргей Савіцкі — вакал.
 Юрый Рудакоўскі — ударныя.
 Сяргей Восіпаў — сякухаці, драўляныя духавыя інструменты, гукарэжысёр.
Дырэктар — Юлія Гардзеева

Арт-дырэктар — Марына Мулявіна

 Дыскаграфія 
БДА Песняры, ВІА Песняры
 Год  Назва  Лэйбл2001Молодость моя...Союз2005Не во сне лиVigma
 Год  Назва  Лэйбл2009История продолжается...1 муз. Издательство, Vigma2010Спявай, ЛявонVigma

 Літаратура 

 Спасылкі 
 Харкаўскія Весткі «Беларускія Іванушкі» № 26, ад 02.03.2010 г — Артыкул аб прычынах сыходу музыкаў з ВІА «Песняры»
 Інтэрв'ю гурта «Лявоны» для беларускай газеты «Культура».  (бел.) 
 Старонка групы на Топ - Артэ. 
 Інфармацыйны, грамадска-палітычны, культурна-асветніцкі і забаўляльны часопіс Растоўскай вобласці «Ростовчанка» — інтэрв'ю перад канцэртам у Растоўскай Філармоніі
 музычная паэма «Гусляр» (відэа)
 «Чыстае срэбра»- не проста прыгожае спалучэнне слоў  — інтэрв'ю з Уладзімірам Зялінскім (газета «Вечерний Минск»)
 Інтэрв'ю у. Мулявіна газеце «7 дзён» 22 красавіка 1996 г.- першае згадванне пра Мулявіна малады групе («Лявоны»).

Катэгорыя:Музычныя калектывы паводле алфавіта
Катэгорыя:Рок-гурты Беларусі
Катэгорыя:Фолк-гурты Беларусі
Катэгорыя:Гурты альтэрнатыўнага рока Беларусі
Катэгорыя:Музычныя калектывы, якія з’явіліся ў 1996 годзе
Катэгорыя:Песняры